"E bine să ai simţul umorului. Dacă vă uitaţi la capitorul Transporturi, am impresia că unii s-au uitat la harta României acum 100 de ani, cu ocazia Marii Uniri, fiindcă la Autostrada Transilvania au făcut nişte chestii absolut halucintante, Brasov-Sibiu niciodată nu a fost parte a autostrăzii Transilvania. Au băgat acolo, fără să existe partea de la Braşov, nici măcar proiectul nu e făcut. Partea de autostradă de la Câmpia Turzii la Ungheni e băgată la montană, parcă se duce către Iaşi. Cel care a scris acel capitol probabil nu a avut o hartă la îndemână", a declarat preşedintele UDMR, Kelemen Hunor.

Anterior, acesta afirmase că noul program de guvernare propus de PSD-ALDE este făcut între două beri.

"A citit cineva programul de guvernare? Ştiu că Balint l-a citit şi mi-a spus că arată de parcă ar fi fost scris în Ministerul Agriculturii, între două beri. Se va decide săptămâna viitoare referitor la acest plan de guvernare", a transmis Kelemen Hunor, sâmbătă seara, cu ocazia participării la ceremonia de aniversare a 15 ani de la înfiinţarea Conferinţei Tineretului Maghiar.